cyanic-selkie/wikianc huggingface dataset:
হাজী সেলিম
মোহাম্মদ সেলিম (জন্ম: ৫ অক্টোবর ১৯৫৮) একজন বাংলাদেশী রাজনীতিবিদ, ব্যবসায়ী ও সংসদ সদস্য, যিনি হাজী সেলিম বা হাজী মোঃ সেলিম নামে পরিচিত। তিনি বাংলাদেশ আওয়ামী লীগের রাজনীতির সাথে জড়িত এবং জাতীয় সংসদের তিন মেয়াদে নির্বাচিত সংসদ সদস্য।
কর্মজীবন
১৯৯৬ সালে হাজী সেলিম ঢাকা-৮ আসন থেকে প্রথম সংসদ সদস্য নির্বাচিত হন। ২০০১ সাধারণ নির্বাচনে তিনি আওয়ামীগের প্রার্থী হয়ে নির্বাচনে অংশগ্রহণ করলেও বিএনপির নাসির উদ্দিন আহমেদ পিন্টুর নিকট পরাজিত হন। ২০১৪ সাধারণ নির্বাচনে আওয়ামী লীগ থেকে মনোনয় না পাওয়ায় তিনি স্বতন্ত্র প্রার্থী হয়ে নির্বাচনে অংশগ্রহণ করেন এবং নিজ দলীয় প্রার্থী মোস্তফা জালাল মহিউদ্দিনকে পরাজিত করে সংসদ সদস্য নির্বাচিত হন। তিনি স্বতন্ত্র প্রার্থী হয়ে নির্বাচন করায় অবিভক্ত ঢাকা মহানগর আওয়ামী লীগের যুগ্ম সাধারণ সম্পাদক এর পদ হারান।  ২০১৪ সালে, সেলিম সংসদের ১৬ জন স্বতন্ত্র সদস্যদের নিয়ে জোট গঠন করেন।  ২০১৮ সালে অনুষ্ঠিত একাদশ জাতীয় সংসদ নির্বাচনে সেলিম বাংলাদেশ আওয়ামী লীগের মনোনয়নে পুনরায় অংশগ্রহণ করেন এবং বিজয়ী হন।
দুর্নীতির মামলায় সাজা হওয়ায় সংসদ সদস্য (এমপি) পদ হারাচ্ছেন হাজী মোহাম্মদ সেলিম। সংবিধান অনুযায়ী তার সংসদ সদস্য পদ থাকবে না বলে মন্তব্য করেছেন দুর্নীতি দমন কমিশনের (দুদক) আইনজীবী খুরশীদ আলম খান।
নগ্ন বিবাহ
নগ্ন বিবাহ হল যে বিবাহে স্বামী ও স্ত্রী, দাম্পত্য পার্টি এবং/অথবা অথিতিরা নগ্ন থাকে। অংশগ্রহণকারীরা  নগ্নতাবাদী জীবনধারার হতে পারে অথবা তারা ভিন্ন ধরনের বিবাহ চেয়ে থাকতে পারে।
বিবাহের সময় দম্পতিরা নগ্ন থাকতে পারে যখন অথিতিরা নগ্ন অথবা পোশাক পরিধান করা অবস্থায় আসতে পারে অথবা দম্পতি এবং সকল অথিতিরা নগ্ন থাকতে পারে। আমেরিকায় ২৭০ টি ক্লাব আছে যেখানে পোশাক-ছাড়া অথবা পোশাক-ঐচ্ছিক, এবং এগুলোর মধ্যে কিছু নগ্ন বিবাহের এলাকা হিসেবে পরিবেশন করা হয়।
চীনে, "নগ্ন বিবাহ" মানে সহজ বিষয় হয়ে দাঁড়িয়েছে, অল্প বাজেট, বিবাহ, কোন বাড়ি ক্রয় না করা, গাড়ি, অথবা বিবাহের আংটি। এই ধরনের বিবাহ খুবই জনপ্রিয় হয়ে উঠেছে।
নগ্ন বিবাহের বৃদ্ধি
নগ্ন বিনোদনমূলক চর্চা বৃদ্ধির জন্য নগ্ন বিবাহের সংখ্যা বৃদ্ধি পেয়েছে। ১৯৩১ সালে প্রতিষ্ঠিত আমেরিকান অ্যাসোসিয়েশন ফর নুড রিক্রিয়েশনের (AANR) হিসাব মতে ১৯৯০ দশকে শতকরা ৭৫ ভাগ নগ্ন বিবাহের সংখ্যা বৃদ্ধি পেয়েছে। এএএনআর এর অনুমান অনুযায়ী এটি ১৯৯২ সালের $১২০ মিলিয়ন ৪৪০ মিলিয়ন ডলারের শিল্পে বৃদ্ধি পেয়েছে।
ঐতিহ্যবাহী উপাদান
নগ্ন বিবাহে ঐতিহ্যবাহী ফুল, পর্দা এবং জিনিসপত্র, সঙ্গী, এবং খাদ্য থাকে। একজন কর্মকর্তা অনুষ্ঠান সঞ্চালন করেন এবং অন্যান্য বিবাহের মত বৈধ হওয়া প্রয়োজন।
পৃথিবীর বৃহত্তম নগ্ন বিবাহ
২০০৩ সালে জামাইক্যাতে পৃথিবীর  বৃহত্তম নগ্ন  বিবাহ হয়। একই সময়ে ২৯ দম্পত্তির বিবাহ সম্পূর্ণ হয়। এই বিবাহটি ভালোবাসা দিবসের দিন জামাইকার  হিডোনিসম ৩ এর রান্যায়ে উপসাগরের পাশে অনুষ্ঠিত হয়। দম্পত্তিদের মধ্যে রুশ, কানাডীয় এবং ভারতীয় আমেরিকান ছিলেন।  অনুষ্ঠানটি পরিচালনা করেছিলেন ফ্লোরিডার ইউনিভার্সাল লাইফ গীর্জার রেভ. ফ্রাংক কেরভাসিও। অংশগ্রহণকারীদের কমপক্ষে চারদিন অবস্থান করতে হয়েছিল, বিবাহ অনুষ্ঠানের দুই দিন পূর্বে ১২ ফেব্রুয়ারি তারা পৌছিয়েছিল।
জিতু মিয়ার বাড়ী
জিতু মিয়ার বাড়ি হল সিলেটের জায়গীরদার খান বাহাদুর আবু নছর মোহাম্মদ এহিয়া ওরফে জিতু মিয়ার আবাসস্থল। এটি সিলেটের অন্যতম প্রধান দর্শনীয় স্থাপনা।
অবস্থান
এই বাড়ীটি সিলেট নগরীর শেখঘাটে কাজীর বাজারে অবস্থিত। পূর্বে এটি বর্তমান কাজীর বাজার পশুর হাটের স্থলে অবস্থিত ছিলো যা ১৮৯৭ সালের ভূমিকম্পে ক্ষতিগ্রস্ত হলে ১৯১১ সালে বর্তমান স্থানে স্থানাস্তর ও সংস্কার করা হয়।
বর্ণনা
মূল বাড়ীটি জিতু মিয়ার বাবা মাওলানা আবু মোহাম্মদ আবদুর কাদির ১৮৮৬ সালে নির্মাণ করেন। ১৮৯৭ সালের প্রলয়ঙ্করকারী ভূমিকম্পে সিলেট ও আসামের অধিকাংশ স্থাপনার মতো এটিও ক্ষতিগ্রস্ত হলে ১৯১১ সালে জিতু মিয়া বাড়িটির সামনের অংশে একটি নতুন দালানটি নির্মাণ করেন; যা বর্তমানে মূল ভবন হিসেবে ব্যবহৃত হয়। এটি একটি দ্বিতল ভবন, যা চুন ও সুরকি দিয়ে মুঘল আমলের মুসলিম স্থাপত্যশৈলীতে নির্মিত। বাড়ীটির মোট ভূমির পরিমাণ ১ দশমিক ৩৬৫ একর।
বর্তমান অবস্থা
বাড়িটির নিচ তলার মূল কক্ষটি ড্রয়িং রুম হিসেবে ব্যবহৃত হত যেখানে রয়েছে জিতু মিয়ার সংগৃহীত ক্যালিওগ্রাফি করা পবিত্র কুরআন ও হাদিসের বাণী। এই কক্ষের ডান দিকের অপর একটি কক্ষে রয়েছে একটি লম্বা কালো টেবিল ও ২০টি চেয়ার, যা তৎকালীন সময়ে সভাকক্ষ হিসেবে ব্যবহৃত হতো। বর্তমানে এই বাড়িটিকে একটি জাদুঘর হিসেবে রূপান্তর করার প্রকল্প গ্রহণ করা হয়েছে, যেখানে সিলেটের বিভিন্ন ঐতিহ্যবাহী জিনিস প্রদর্শন করা হবে।
উম্মুল কুরা বিশ্ববিদ্যালয়
উম্মুল কুরা বিশ্ববিদ্যালয় (UQU) (جامعة أم القرى Jāmiʿat ʾUmm Al-Qurā) সৌদিআরব এর ইসলামিক সরকারি বিশ্ববিদ্যালয়। বিশ্ববিদ্যালয় নামকরণ এর আগে ১৯৪৯ সালে শরীয়া (ইসলামিক আইন) কলেজ হিসাবে পরিচালিত হয়। ১৯৮১ সালে একে বিশ্ববিদ্যালয়ে উন্নিত করা হয় এবং নামকরণ করা হয় উম্মুল কুরা।
শুরুর দিকে ইসলামী বিশ্ববিদ্যালয় হিসাবে ইসলামী আইন এবং আরবি ভাষা অধ্যয়নের ডিগ্রি প্রদান করত।এখন প্রযুক্তি ম্যানেজমেন্ট, বিজনেস ম্যানেজমেন্ট, ইসলামিক ইকোনমিকস, মার্কেটিং, ইঞ্জিনিয়ারিং, টেকনোলজি, মেডিসিন, এডুকেশন, আর্কিটেকচার, অ্যাপ্লাইড, সোশ্যাল অ্যান্ড ইঞ্জিনিয়ারিং সায়েন্সের মতো বিভিন্ন বিষয়ে আরও কোর্স করা হয়ে থাকে। ২০১৫ সালে, বার্ষিক বাজেট ছিল  ৩ বিলিয়ন রিয়াল।
ইতিহাস
এটি বাদসাহ আবদুল আজিজ ইবনে সৌদ প্রতিষ্ঠা করেন। তৎকালীন সময় মক্কাতে এটিই ছিলো সর্বোচ্চ শিক্ষাপ্রতিষ্ঠান। ১৯৮১ সালে এটিকে সরকারি পাবলিক বিশ্ববিদ্যালয় ঘোষণা করে।
অনুষদ
বিশ্ববিদ্যালয়ের অধীনে একাধিক কলেজ রয়েছে কলেজ এর অধীনে একাধিক অনুষদ রয়েছে।
সিলভিয়া চান্ট
সিলভিয়া চান্ট (২৪ ডিসেম্বর ১৯৫৮ - ১৮ ডিসেম্বর ২০১৯) ছিলেন একজন ব্রিটিশ একাডেমিক যিনি লন্ডন অর্থনীতি ও রাষ্ট্রবিজ্ঞান স্কুলের উন্নয়নমূলক ভূগোলের অধ্যাপক। তিনি অর্থনীতি স্কুলের ভূগোল ও পরিবেশ বিভাগের এমএসসি নগরায়ন ও উন্নয়ন কর্মসূচির সহ-পরিচালক হিসেবেও দায়িত্ব পালন করেছিলেন।
অবদানসমূহ
তিনি লিঙ্গায়েত এবং উন্নয়ন গবেষণায় বিশেষভাবে কাজ করেছিলেন। বিশেষত 'দারিদ্র্যের নারীবাদ' এবং শহুরে অঞ্চলে জীবিকা নির্বাহ ও কর্মসংস্থান' ছিলো তার অন্যতম গবেষণার বিষয়। তিনি এই সম্পর্কে কোস্টারিকা, মেক্সিকো, ফিলিপাইন এবং গাম্বিয়ায় কাজ করেছিলেন। এর মধ্যে গাম্বিয়াতে তিনি মহিলাদের খৎনা বা যৌনাঙ্গে বিচ্ছেদের প্রতিরোধেও কাজ করেছেন।
তিনি ২০১০ লিঙ্গায়েত ও দারিদ্র্যের আন্তর্জাতিক হ্যান্ডবুক: ধারণা, গবেষণা, নীতি (ইন্টারন্যাশনাল হ্যান্ডবুক অব জেন্ডার অ্যান্ড পোভার্টি: কনসেপ্টস, রিসার্চ, পলিসি) শিরোনামে একটি রচনা সম্পাদনা করেছিলেন।
পুরস্কার
• ২০১১ সালে রয়েল সোসাইটি অব আর্টস কর্তৃক ফেলোশিপ
• ২০১৬ সালে সামাজিক বিজ্ঞান একাডেমির ফেলোশিপ
• ২০০৩-২০০৬ মেয়াদে লেভারহ‌ুম প্রধান গবেষণা ফেলোশিপ
• ২০১৩-২০১৫ মেয়াদে গোথেনবার্গ বিশ্ববিদ্যালয়ের টেকসই উন্নয়ন বিষয়ক অ্যাডলবার্টস্কা অতিথি অধ্যাপক নিযুক্ত
প্রকাশনা
• দক্ষিণ বিশ্বে শহর, বস্তি এবং লিঙ্গায়েত: একটি নারীবান্ধব শহুরে ভবিষ্যতের দিকে (ক্যাথি ম্যাকইলওয়াইনের সাথে) (রাউটলেজ, ২০১৫)
• (সম্পাদনা) লিঙ্গায়েত এবং দারিদ্র্যের আন্তর্জাতিক হ্যান্ডবুক: ধারণা, গবেষণা, নীতি (এলগার, ২০১০)।
• লিঙ্গায়েত, প্রজন্ম এবং দারিদ্র্য: আফ্রিকা, এশিয়া এবং লাতিন আমেরিকার 'দারিদ্র্যের নারীবাদ' অন্বেষণ (এলগার, ২০০৭)
• লাতিন আমেরিকায় লিঙ্গায়েত (নিক্কী ক্র্যাসকের সহযোগিতায়) (লাতিন আমেরিকা ব্যুরো, ২০০৩)
• লাতিন আমেরিকার জেনেরো এন ল্যাটিনোমেরিকা (Genero en Latinoamerica in Latin America) ( নিক্কি ক্র্যাসকের সহযোগিতায় ) (পাবলিকাসিওনস দে লা কাসা চাতা, ২০০৭)
• লিঙ্গায়েত এবং উন্নয়নে মূলধারার পুরুষেরা (ম্যাথিউ গাটম্যানের সাথে) (অক্সফাম, ২০০০)
• তিন প্রজন্ম, দুই লিঙ্গ, এক বিশ্ব (ক্যাথি ম্যাকইলওয়াইনের সাথে) (জেড, ১৯৯৮)
• নারী-নেতৃত্বাধীন গৃহস্থালি: উনৃনয়নশীল বিশ্বের বৈচিত্র্য এবং অগ্রগতি (ম্যাকমিলান, ১৯৯৭; ১৯৯৯ সালে পুনঃপ্রকাশিত)
• স্বল্প মূল্যের নারী: নারীশ্রম, বৈদেশিক বিনিময় এবং ফিলিপাইনের অগ্রগতি (ক্যাথি ম্যাকইলওয়াইনের সাথে) (প্লুটো, ১৯৯৫)
• (সম্পাদনা) উন্নয়নশীল দেশগুলোতে লিঙ্গায়েত এবং অভিবাসন (বেলহ্যাভেন, ১৯৯২)
• (সম্পাদনা) লিঙ্গায়েত, দারিদ্র্য ও উন্নয়নের উপর রাউটলেজের প্রধান কাজসমূহ (৪ খণ্ড) (গেন্ডোলিন বিথামের সাথে) (রাউটলেজ, ২০১৫)
• মেক্সিকোর শহরগুলিতে নারী এবং উত্তরজীবিতা (ম্যানচেস্টার ইউনিভার্সিটি প্রেস, ১৯৯১)
• তৃতীয় বিশ্বের নারীরা: পল্লী ও নগর অঞ্চলে লিঙ্গায়েতজনিত সমস্যা (লিন ব্রায়ডনের এবং সিলভিয়া চান্ট) (এলগার, ১৯৮৯; ১৯৯৩ সালে পুনঃপ্রকাশিত)
• জনগোষ্ঠীর নেতৃত্ব এবং স্ব-সহায়ক আবাসন (পিটার ওয়ার্ড এবং সিলভিয়া চান্ট) (পার্গামন ১৯৮৭)
• লিঙ্গায়েত, নগর উন্নয়ন ও আবাসন (ইউএনডিপি, ১৯৯৬)
তোমাকে চাই
তোমাকে চাই ১৯৯৬ সালে মুক্তিপ্রাপ্ত বাংলাদেশী বাংলা ভাষার রোমান্টিক চলচ্চিত্র। ছায়াছবিটি পরিচালনা করেছেন মতিন রহমান।
লিভারপুল মুসলিম সোসাইটি
লিভারপুল মুসলিম সোসাইটি ইংল্যান্ডের লিভারপুলের একটি মুসলিম সমিতি। ১৯৫৩ সালে লিভারপুলের মুসলিম সম্প্রদায়ের সদস্য প্রয়াত আলহাজ্জ্ব আলী হিজাম কর্তৃক প্রতিষ্ঠিত, তখন এটি তাঁর বাড়ি থেকে পরিচালিত হতো। এই সমিতি কর্তৃক পরিচালিত আল-রহমা মসজিদটি সম্প্রসারণের পরে ১৯৬০ এর দশক থেকেই সমিতিটি এর বর্তমান স্থানে রয়েছে। শুক্রবারে মসজিদে ২,০০০ থেকে ২,৫০০ লোকের থাকার ব্যবস্থা রয়েছে। এখানে প্রতিদিন প্রার্থনা এবং নিখরচায় খাবার, বয়স্কদের জন্য একটি দিবাকেন্দ্র, শিশুদের জন্য ক্রীড়া ক্লাব এবং সাপ্তাহিক আরবি পাঠের ব্যবস্থা রয়েছে। মসজিদটি লিভারপুলের এল৮ এলাকায় দুটি বৃহত বাড়ির মালিক ও পরিচালনাও করে, যার মধ্যে বেশ কয়েকটি নিজেদের ফ্ল্যাট রয়েছে।
বাংলাদেশ রাসায়নিক শিল্প কর্পোরেশন
বাংলাদেশ রাসায়নিক শিল্প কর্পোরেশন বা বাংলাদেশ কেমিক্যাল ইন্ডাস্ট্রিজ কর্পোরেশন (বিসিআইসি) বাংলাদেশের একটি সরকারি মালিকানাধীন সংস্থা। মোঃ শহীদুল হক ভূঁঞা সংস্থার বর্তমান চেয়ারম্যান।
ইতিহাস
১৯৭২ সালের রাষ্ট্রপতি ২৭ নম্বর অধ্যাদেশের ১৯৭৬ সালের ২৫ নম্বর সংশোধনী বলে ৩টি কর্পোরেশন, যথা- বাংলাদেশ সার, রসায়ন ও ভেষজ শিল্প কর্পোরেশন, বাংলাদেশ কাগজ ও বোর্ড কর্পোরেশন, বাংলাদেশ ট্যানারীজ কর্পোরেশনকে একীভূত করে ১ জুলাই ১৯৭৬ সালে বাংলাদেশ রাসায়নিক শিল্প কর্পোরেশন (বিসিআইসি) প্রতিষ্ঠিত হয়। এটি বাংলাদেশের বৃহত্তম কাগজ কল কর্ণফুলী পেপার মিলের দায়িত্বে রয়েছে। এটি ঘোড়াশালের ইউরিয়া সার কারখানা লিমিটেড এবং নরসিংদীর পলাশের পোলাশ ইউরিয়া সার কারখানাসহ বাংলাদেশের ১৩টি কারখানা পরিচালনা করে। রাষ্ট্রীয় মালিকানাধীন ব্যাংকগুলোতে এটির ৫১.০৬ বিলিয়ন টাকা দেনা রয়েছে। কর্পোরেশনটি বিসিআইসি কলেজ পরিচালনা করে। ১৯৮২ সালে এটি বাংলাদেশে প্রথম টাইলস কারখানা স্থাপন করে। এটিকে বাংলাদেশ সরকার ভর্তুকি প্রদান করে। চট্টগ্রাম ইউরিয়া সার কারখানা স্কুল ও কলেজের মতো ইউরিয়া সার কারখানা স্কুল এন্ড কলেজও এই সংস্থার অধীনস্থ।
দুর্নীতি
শিল্প মন্ত্রণালয়ের তদন্তের পরে বিসিআইসির উপ-প্রধান অফিসার মমতাজ বেগমের দুর্নীতি ও স্বজনপ্রীতির সংশ্লিষ্টতা পাওয়া যায়। প্রধান কর্মকর্তাদের তদন্তের সত্ত্বেও তাকে পদোন্নতি দেওয়া হয়েছিল। ২০১৭ সালের মার্চ মাসে বিসিআইসির চেয়ারম্যান মোহাম্মদ ইকবালকে বাংলাদেশ জলবায়ু পরিবর্তন ট্রাস্টে বদলি করা হয় এবং অতিরিক্ত সচিব শাহ মো. আমিনুল হককে স্থলাভিষিক্ত করা হয়। ইকবাল আমিনুল হকের কাছে তার দায়িত্ব হস্তান্তর করতে অস্বীকৃতি জানান এবং ২০১৭ সালের এপ্রিল অনুসারে, এরপর থেকে তিনি চাকরি ধরে রাখতে তদবির চালিয়ে আসছেন। ২০১৭ সালের ১ মে পটুয়াখালীর বিসিআইসি গুদামের প্রধান হারুন-অর-রশিদ ১০ কোটি টাকা মূল্যের সার-সহ নিখোঁজ হয়ে যান। অতীতেও বিসিআইসিয়ের কয়েক লক্ষ সার গুম হতে দেখা গিয়েছিল।
জনি ইংলিশ
জনি ইংলিশ (কিছু দেশে "লিটল ব্রাদার অফ জেমস বন্ড) হলো ২০০৩ সালে মুক্তিপ্রাপ্ত গোয়েন্দা-হাস্যরস চলচ্চিত্র। যেটি পরিচালনা করেছেন পিটার হয়িট এবং রচনা করেছেন নিল পুরভিস, রবার্ট ওয়েড এবং উইলিয়াম ডেভিস। এটি ব্রিটিশ-ফ্রেঞ্চ যৌথ প্রযোজনায় নির্মিত যেটি স্টুডিওক্যানাল প্রযোজনা করেছে এবং ইউনিভার্সাল পিকচার্স এর পরিবেশক।
ইম্যাকস
ইম্যাকস (Emacs) জনপ্রিয় টেক্সট সম্পাদকের একটি পরিবার যারা তাদের প্রসারণযোগ্যতার জন্যে ব্যাপকভাবে পরিচিত। সবচেয়ে বেশি ব্যবহৃত সংস্করণ হিসেবে তার ম্যানুয়ালে, গ্নু ইম্যাকস নিজেকে "প্রসারণযোগ্য, পরিবর্তনযোগ্য, স্ব-দলিল, রিয়েল টাইম ডিসপ্লে এডিটর" হিসেবে সংজ্ঞায়িত করে। প্রথম ইম্যাকসের উন্নয়ন শুরু ৭০-এর দশকের মাঝামাঝি সময়ে এবং এর সরাসরি বংশধর গ্নু ইম্যাকস নিয়ে কাজ করে এবং সক্রিয়ভাবে উন্নয়ন শুরু হয়।
ইম্যাকসের ১০,০০০-এর উপরে বিল্ট-ইন কমামড রয়েছে (যার অধিকাংশই ম্যাক্রো) এবং এর ব্যবহারকারী ইন্টারফেস এর ব্যবহারকারীকে এ কমান্ডগুলো সম্মিলন করে কোন কাজকে স্বয়ংক্রিয় করার সুবিধা প্রদান করে। ইম্যাকসের বাস্তবায়ন সাধারণত লিস্প উপভাষার ব্যবহার করে যা গভীর প্রসারণ ক্ষমতা, ব্যবহারকারী ও ডেভেলপারকে নতুন কমান্ড লেখা  এবং অ্যাপলিকেশন লেখার সুযোগ  প্রদান করে। ইমেইল, ফাইল, আউটলাইন এবং আরএসএস ফিড ব্যবস্থাপনার জিন্যে এক্সটেনশন লেখা হয়েছে, সাথে সাথে লেখা হয়েছে এলিজা, পং, কনওয়েজ লাইফ, স্নেক এবং টেট্রিসের ক্লোন।
টেকো সম্পাদকের জন্যে "Editor MACroS" সেট হিসেবে মূল ইম্যাকসটি ১৯৭৬ সালে লেখা হয়।  রিচার্ড স্টলম্যান এর সহপ্রতিষ্ঠাতা হিসেবে একটা ভুল ধারণা প্রচলিত থাকলেও, ড্যানিয়েন উইনর‍্যাব তা নাকচ করেন। তবে গাই জানান তার পরেও ইম্যাকসের উন্নয়নে স্টলম্যানের বেশ অবদান রয়েছে। এটি টেকো-ম্যাক্রো সম্পাদকস্পমূহ টেকম্যান ও টিম্যাকস থেকে অনুপ্রাণিত।
ইম্যাকসের সবচেয়ে জনপ্রিয় ও সবচেয়ে বেশি পোর্টকৃত সংস্করণ গ্নু ইম্যাকস, যেটি গ্নু প্রকল্পের জন্যে রিচার্ড স্টলম্যানের সৃষ্টি।
ভি-এর সাথে ইম্যাকস ইউনিক্স সংস্কৃতির পুরোনো সম্পাদক যুদ্ধের অন্যতম দুটো প্রতিযোগীর একটি। এখনও সক্রিয় উন্নয়নের অধীনে থাকা সবচেয়ে পুরোনো ফ্রি ও ওপেন সোর্স প্রকল্পের একটি ইম্যাকস।
স্বপ্নের ঠিকানা
স্বপ্নের ঠিকানা ১৯৯৫ সালে মুক্তিপ্রাপ্ত বাংলাদেশী বাংলা ভাষার রোমান্টিক চলচ্চিত্র। চলচ্চিত্রটি পরিচালনা করেছেন এম এ খালেক।
কাহিনী সংক্ষেপ
সুমন ‍(সালমান শাহ) ও সুমি (শাবনূর) দুজনে ছোটবেলায় একসাথে লেখাপড়া করে। সুমন বড়লোকের ছেলে। সুমি গরিবের মেয়ে। তাদের মধ্যে ভালোভাসার সম্পর্ক গড়ে উঠে। পরে এক দূর্ঘটনায় স্মৃতিশক্তি হারিয়ে ফেলে সুমন। তখন তার বাবার বন্ধুর মেয়ে ফারহা (সোনিয়া) বিদেশ থেকে আসে। সুমনের সাথে বিয়ে ঠিক হয় ফারহার। কিন্তু স্মৃতিশক্তি না থাকায় বিয়ে হচ্ছে না বা সুমন সুমির কথা ভুলে গেছেন। এদিকে শুরু হয় সুমির সাথে তার দ্বন্দ্ব।
বেদের মেয়ের জোসনার মতো স্বপ্নের ঠিকানার একটা গুরুত্বপূর্ণ দিক ছিলো ধনী গরিবের দ্বন্দ্ব। বরাবরের মতোই এ ধরনের ছবি জনপ্রিয়তা পায়। স্বপ্নে ঠিকানা ছবির গল্পটা গতানুগতিক হলেও এর গাঁথুনিও ছিলো বেশ ভালো, গল্পের গতিছিলো ঝরঝরে সংলাপগুলো ছিলো একটু ভালো। অন্তত সেই সময়ের তুলনায়। আর রাজিব এবং আবুল হায়াত এর দ্বন্দটা দেখানো হয়েছে ভালোভাবে। জনপ্রিয় অভিনেত্রী জলিজহুর এর সাবলীল অভিনয় তখনকার ছবিগুলোর একটা দর্শকপ্রিয় ব্যাপার ছিলো।
জুটি হিসেবে তখন সালমানশাহ- শাবনূর, ওমরসানি- মৌসুমী, খুব জনপ্রিয় ছিলো। আর ইলিয়াছ কাঞ্চন-দিতি, মান্না- চম্পা ও বেশ ভালো যাচ্ছিলো। এই ছবি হিট হওয়ার পর সালমানশাহ- শাবনূর জুটি টপে চলে যায় এবং তারা নিজেদের পারশ্রমিক বাড়িয়ে নেন।
৩৫ এমএম ফরম্যাটে নির্মিত প্রথম দিকের ছবি স্বপ্নের ঠিকানা। চামড়া ব্যবসায়ী নুরুল ইসলাম পারভেজ এই সিনেমার মাধ্যমে সিনেমায় নামেন। গানে কন্ঠ দিয়েছেন রুনা লায়লা, সাবিনা ইয়াসমিন এন্ড্র কিশোর।
তখনো হিন্দি সিনেমার নকলের প্রবণতা ছিলো। আর এই কারণেই ইমন এর নাম হয় সালমান শাহ, আর ছবিতে একটি হিন্দি গানের বাংলা রুপায়ন দেখানো হয় ‘‘নীল সমুন্দর’’। সবকিছুর মধ্যে কেবল সালমান শাহই ছিলেন আলাদা। তার স্টাইল, তার ভাব, ভাষা, ফ্যাশন সবই নিজের মতো।
স্বপ্নের ঠিকানা গতানুগিতিক ছবিই ছিলো। আলাদা বা নতুনত্ব বলতে ওই ৩৫ এমএম আর এনিমেশন টাইটেল। কিন্তু গতানুগতিকার মাঝেও প্রতিটি বিষয় তৈরীর সময় বেশ যত্ন করা হয়েছিলো। স্মৃতি হারানোর ব্যাপারটা হয়তো উত্তম সুচিত্রার সাগরিকা ছবির সাথে মিলে যায়।
তবে এই ছবির মাধ্যমে সালমান শাহ দর্শকদের হৃদয়ে স্থায়ী আসন করে নেন। আজ সালমান শাহ নেই। তার ভক্তদের কাছে সিনেমার জগতটা বালুচরের মতো। সালমান শাহর আরেক সিনেমা "স্বপ্নের পৃথিবী" থেকে গান নিয়ে বলতে হয়ঃ
‘‘তুমি আপনের আপন,
পরের চেয়ে পর,
নিজেই বান্ধিয়া ঘর,
নিজেই আনো ঝড়,
স্বপ্নের পৃথিবী আমার হল বালুচর,
নিজেই বান্ধিয়া ঘর নিজেই আনো ঝড়।’’
মুক্তি
স্বপ্নের ঠিকানা চলচ্চিত্রটি ১৯৯৫ সালের ১১ মে ঢাকার বাইরে মুক্তি পায়। পরবর্তীতে দর্শকদের ব্যাপক চাহিদায় ঢাকা সহ সারাদেশে মুক্তি পায় এবং প্রচন্ড আলোড়ন তোলে। চলচ্চিত্রটি ঢালিউডের ২য় সর্বাধিক ব্যবসাসফল চলচ্চিত্র যা ১৯ কোটি টাকার ব্যবসা করে।
সরোজ গুপ্ত
প্রাথমিক জীবন এবং শিক্ষা
সরোজ গুপ্ত ১৯৫৫ সালে কলকাতা বিশ্ববিদ্যালয় থেকে ব্যাচেলর অব মেডিসিন, ব্যাচেলর অব সার্জারি (এমবিবিএস) ডিগ্রি অর্জন করেন। তিনি ১৯৬৫ সালে ইংল্যান্ডে যান এবং ইংল্যান্ড রয়্যাল কলেজ অব ফিজিশিয়ানস অ্যান্ড সার্জনসে ফেলোশিপ (এফআরসিআর) সম্পন্ন করেন।
কর্মজীবন
সরোজ গুপ্ত ১৯৫৬ সালে এমবিবিএস পাশ করার পর চিত্তরঞ্জন জাতীয় ক্যান্সার প্রতিষ্ঠানে কনসালটেন্ট রেডিওথেরাপিস্ট হিসেবে যোগ দেন।
চিত্তরঞ্জন জাতীয় ক্যান্সার প্রতিষ্ঠানে কাজ করার সময় তিনি প্রত্যক্ষ করেছিলেন যে, কীভাবে প্রত্যন্ত অঞ্চল থেকে ক্যান্সার রোগীরা প্রায়শই শয্যার অভাবের কারণে ভর্তি হতে পারে না। যখন রোগীদের শেষ পর্যন্ত ভর্তি করা হয়, তগন তারা প্রায়শই ক্যান্সারের উন্নত পর্যায়ে ছিল। ডাঃ সরোজ গুপ্ত যত তাড়াতাড়ি সম্ভব তাদের জন্য শয্যা ও চিকিৎসা প্রদানের জন্য দৃঢ়প্রতিজ্ঞ ছিলেন।
তিনি ক্যান্সার রোগীদের এবং তাদের পরিবারের জন্য একটি জায়গা তৈরি করতে চেয়েছিলেন যেখানে তারা শান্তিতে থাকতে পারে, প্রকৃতি দ্বারা বেষ্টিত এবং আধুনিক চিকিত্সা থাকবে। একটি আধুনিক হাসপাতাল স্থাপনের বিষয়ে তাঁর স্পষ্ট দৃষ্টি ছিল, যদিও সেই সময়ে কলকাতা শহরে খুব কম বেসরকারি সুবিধা ছিল। ডান|থাম্ব|213x213পিক্সেল|সরোজ গুপ্তর মূর্তি ১৯৭০ এর দশকের প্রথমদিকে, ডাক্তার ও সমাজকর্মীদের একটি দলের সহায়তায়, সরোজ গুপ্ত ১৬ একর জমিতে একটি ক্যান্সার হাসপাতাল তৈরি করতে শুরু করেন। ক্যান্সারে আক্রান্ত রোগীদের জন্য একটি বাড়ি তৈরির স্বপ্ন ১৯৭৩ সালে পূরণ হয়েছিল। প্রাথমিকভাবে হাসপাতালটিতে ২৫টি শয্যা ছিল, কিন্তু তিন দশক পর শয্যা সংখ্যা ২৫৪-এ উন্নীত হয় এবং শিশু ক্যান্সারের জন্য আলাদা সুবিধা তৈরি করা হয়। তিনি নামমাত্র মূল্যে কলকাতার প্রথম আধুনিক ক্যান্সার হাসপাতালের জন্য তহবিল সংগ্রহের জন্য একটি নাটক রচনা করেন এবং নিজে একজন ক্যান্সার রোগীর ভূমিকায় অভিনয় করেছিলেন। সিনিয়র অনকোলজিস্ট সুবীর গাঙ্গুলীর মতে, "অনকোলজিতে তার অবদান অতুলনীয়।"
১৯৮০ সালে, চিত্তরঞ্জন জাতীয় ক্যান্সার প্রতিষ্ঠান থেকে স্বেচ্ছায় অবসর গ্রহণের পর, তিনি ঠাকুরপুকুর হাসপাতালে নিজেকে সম্পূর্ণরূপে নিযুক্ত করেন।
পুরস্কার এবং স্বীকৃতি
সরোজ গুপ্ত ১৯৮৭ সালে পদ্মশ্রী পুরস্কার পেয়েছিলেন। তাকে ১৯৮৯ সালে কলকাতার শেরিফ পদে নিযুক্ত করা হয়েছিল।
১৯৪৮ গ্রীষ্মকালীন অলিম্পিকে ফিল্ড হকি
200px|border|ফিল্ড হকি পুরুষদের ১৯৪৮ গ্রীষ্মকালীন অলিম্পিকে ফিল্ড হকিতে প্রথম বারের জন্য ভারত গ্রেট ব্রিটেনের মুখোমুখি হয়। সদ্য স্বাধীনতা প্রাপ্ত ভারত ফিল্ড হকিতে ছিল তার পূর্বতন শাসকদের চেয়ে বেশি শক্তিশালী। অন্যদিকে গ্রেট ব্রিটেনের চারটি দেশ ইংল্যান্ড, আয়ারল্যান্ড, ওয়েলস ও স্কটল্যান্ড পৃথক ভাবে আন্তর্জাতিক হকি সংস্থা দ্বারা অনুমোদিত থাকায় একে অপরের দিকে সহযোগিতার হাত বাড়িয়ে দেয়নি। ফলে এই ক্রীড়ায় প্রথম বারের জন্য গ্রেট ব্রিটেন ফিল্ড হকি দলে ইংল্যান্ড থেকে সমস্ত খেলোয়াড় নির্বাচিত হয়। গ্রেট ব্রিটেন হকি দলের অধিনায়ক নির্বাচিত হন প্রথম শ্রেণীর ক্রিকেট খেলোয়াড় ও জাতীয় স্কোয়াশ বিজয়ী নর্মান বোরেট। প্রথম বারের জন্য পাকিস্তানও ১৯৪৮ গ্রীষ্মকালীন অলিম্পিকে ফিল্ড হকি দল পাঠায়। এই দলের আলি ইখতিদার শাহ দারা ১৯৩৬ গ্রীষ্মকালীন অলিম্পিকে স্বর্ণ পদক প্রাপ্ত ব্রিটিশ ভারতীয় ফিল্ড হকি দলের সদস্য ছিলেন। ১৯৪৮ গ্রীষ্মকালীন অলিম্পিকে পুরুষদের ফিল্ড হকি প্রতিযোগিতায় স্বর্ণ পদক লাভ করে সদ্য স্বাধীনতা প্রাপ্ত ভারত।
অংশগ্রহণকারী
তেরোটি দেশের ১৮৭ জন হকি খেলোয়াড় ১৯৪৮ গ্রীষ্মকালীন অলিম্পিকে ফিল্ড হকি প্রতিযোগিতায় অংশগ্রহণ করে।
জিপিটি-৩
জেনারেটিভ প্রি-ট্রেইন্ড ট্রান্সফরমার ৩ (জিপিটি-৩) হল ২০২০ সালে প্রকাশিত একটি অটোরিগ্রেসিভ ল্যাঙ্গুয়েজ মডেল, যা গভীর শিখন ব্যবহার করে মানুষের মতো লেখা রচনা করতে পারে। প্রণোদনা হিসাবে এটিতে একটি প্রাথমিক লেখা দেওয়া হলে, এটি নতুন লেখা তৈরি করে প্রদত্ত লেখাটিকে বড় করতে থাকবে।
জিপিটি-৩ গঠিত হয়েছে একটি ২০৮৬-টোকেন-লম্বা ডিকোডার-অনলি ট্রান্সফরমার নেটওয়ার্ক প্রসঙ্গ ও ১৭৫ বিলিয়ন প্যারামিটারের মাধ্যমে, যেটি সংরক্ষণ করতে ৮০০ গিগাবাইট কম্পিউটার মেমোরির প্রয়োজন হয়। মডেলটি জেনারেটিভ প্রি-ট্রেনিং ব্যবহার করে প্রশিক্ষিত করা হয়েছে যা পূর্ববর্তী টোকেনগুলির (শব্দ) উপর ভিত্তি করে পরবর্তী টোকেন কী হবে তার পূর্বাভাস দিতে পারে। মডেলটি অনেক কাজে শক্তিশালী জিরো-শট এবং ফিউ-শট শিক্ষন প্রদর্শন করেছে।
জিপিটি সিরিজে জিপিটি-৩ হল জিপিটি-২ এর তৃতীয় প্রজন্মের ভাষা পূর্বাভাস মডেলের উত্তরসূরি। এটি তৈরি করেছে যুক্তরাষ্ট্রের সান ফ্রানসিস্কোতে অবস্থিত ওপেনএআই নামক একটি কৃত্রিম বুদ্ধিমত্তা গবেষণা কেন্দ্র। ২০২০ সালের মে মাসে জিপিটি-৩ জনসম্মুখে উন্মুক্ত করা হয় এবং জুলাই ২০২০ পর্যন্ত এটি বিটা পর্যায়ের নিরীক্ষায় ছিল। জিপিটি-৩ বিশ্বব্যাপী চলমান স্বাভাবিক ভাষা প্রক্রিয়াজাতকরণ গবেষণার একটি অংশ যা প্রাক-প্রশিক্ষিত ভাষা উপস্থাপনার একটি সাম্প্রতিক প্রবণতা।
জিপিটি-৩ এত নিখুতভাবে লেখা রচনা করতে পারে যে এটির লেখা রচনা আর মানুষের লেখা রচনার মধ্যে পার্থক্য নিরূপণ করাটা বেশ কঠিন। এই অবস্থার উপকারিতা এবং ঝুঁকি উভয়ই আছে। ওপেনএআইয়ের ৩১ জন গবেষক ও প্রকৌশলী ২৮ মে ২০২০ সালে জিপিটি-৩ এর উপর তাদের গবেষণা প্রতিবেদন প্রকাশ করে। গবেষণাপত্রটিতে তারা জিপিটি-৩ এর সম্ভাব্য ঝুঁকি সম্পর্কে সতর্ক করে এ সম্পর্কে আরও গবেষণার আহ্বান জানায়। একজন অস্ট্রেলিয়ান দার্শনিক ডেভিড চালমারস জিপিটি-৩ কে "এখন পর্যন্ত উদ্ভাবিত সবচেয়ে আকর্ষণীয় এবং গুরুত্বপূর্ণ কৃত্রিম বুদ্ধিমত্তা সিস্টেমগুলির মধ্যে একটি" হিসাবে মতামত ব্যক্ত করেছেন। দ্য নিউ ইয়র্ক টাইমস- এর এপ্রিল ২০২২ সালের একটি পর্যালোচনায় জিপিটি-৩-কে মানুষের মত সাবলিলতায় রচনা লিখতে সক্ষম বলে উল্লেখ করা হয়।
মাইক্রোসফট ২২ সেপ্টেম্বর ২০২০ সালের একটি ঘোষণার মাধ্যমে জানায় যে, তাঁরা জিপিটি-৩ এর "একচেটিয়া" ব্যবহারের অনুমোদন অর্জন করেছে; অন্যরা জিপিটি-৩ এর উন্মুক্ত এপিআই ব্যবহার করতে পারলেও কেবলমাত্র মাইক্রোসফটের কাছে জিপিটি-৩ এর অভ্যন্তরীণ মডেলের প্রবেশাধিকার থাকবে।
পটভূমি
দ্য ইকোনমিস্ট- এর মতে, উন্নত অ্যালগরিদম, শক্তিশালী কম্পিউটার এবং ডিজিটাইজড ডেটার বৃদ্ধি মেশিন লার্নিং- এ একটি বিপ্লব ঘটিয়েছে, ২০১০-এর দশকে নতুন কৌশল উদ্ভাবনের ফলে ভাষাকে প্রভাবিত করার কাজে "দ্রুত উন্নতি" হয়েছে। অনেকটা মানুষের মস্তিষ্কের নিউরাল নেটওয়ার্কের মত সফটওয়্যার মডেলগুলোকে হাজার হাজার কিংবা লক্ষ লক্ষ উদাহরনের মাধ্যমে প্রশিক্ষণ প্রদান করা হয়। স্বাভাবিক ভাষা প্রক্রিয়াজাতকরণ (এনএলপি) এ ব্যবহৃত একটি আর্কিটেকচার হল একটি গভীর শিখন মডেলের উপর ভিত্তি করে একটি নিউরাল নেটওয়ার্ক যা ২০১৭ সালে প্রথম চালু করা হয়। এর নাম ট্রান্সফরমার জিপিটি-এন মডেল হল ট্রান্সফরমার-ভিত্তিক একটি গভীর শিখন নিউরাল নেটওয়ার্ক আর্কিটেকচার। ভাষা প্রক্রিয়াকরন, মাইনিং, বিন্যাস, ইনপুটের মধ্যে সংযোগ সাধন ও বৈপরীত্য খুঁজে বের করতে সক্ষম এবং সেইসাথে সঠিকভাবে প্রশ্নের উত্তর দিতে সক্ষম এমন অনেক এনএলপি ব্যবস্থা বর্তমানে আছে।
১১ জুন ২০১৮ সালে ওপেনএআইয়ের গবেষক ও প্রকৌশলীরা একটি গবেষণা প্রতিবেদন প্রকাশ করেন যেখানে প্রথমবারের মত জেনারেটিভ প্রি-ট্রেইন্ড ট্রান্সফরমার (জিপিটি)'কে উপস্থাপন করা হয়। জিপিটি একটি উৎপাদনশীল বৃহৎ ভাষা মডেল যেটিকে বৈচিত্র্যময় ও বিপুল পরিমাণ লেখ্য তথ্য দ্বারা প্রশিক্ষিত করা হয়। পরবর্তীতে ওপেনএইআইয়ের গবেষক ও প্রকৌশলীরা জিপিটি দ্বারা নির্দিষ্ট কাজ সম্পন্ন করার জন্য বৈষম্যমূলক ফাইন-টিউনিং সম্পন্ন করেন। জিপিটি মডেলগুলো হলো গভীর শিখনের মাধ্যমে তৈরি ট্রান্সফরমার ভিত্তিক প্রাক-প্রশিক্ষিত নিউরাল নেটওয়ার্ক। তবে সবচেয়ে ভাল কাজ করা স্বাভাবিক ভাষা মডেলগুলো সাধারণত তত্বাবধানাধীন শিখন প্রয়োগ করে বানানো হয় যেখানে বিপুল পরিমাণ হাতে চিহ্নিত তথ্য ব্যবহার করা হয়। ফলে এভাবে তৈরি করা ভাষা মডেলগুলো বানাতে ব্যাপক সময় ও সম্পদের প্রয়োজন হয়। প্রথম জিপিটি মডেলটির নাম ছিল "জিপিটি-১" এবং পরবর্তী জিপিটি মডেলটির নাম ছিল "জিপিট-২" যেটি ২০১৯ সালের ফেব্রুয়ারি মাসে প্রকাশিত হয়। জিপিটি-২ ছিল জিপিটি-১ এর একটি বর্ধিত রূপ। এটি জিপিটি-১ এর ডাটাসেট ও প্যারামিটারের সংখ্যার তুলনায় ১০ গুন বড় ছিল। ১৫০ কোটি প্যারামিটার সম্পন্ন এই মডেলটিকে ৮০ লক্ষ ওয়েব পাতার একটি ডাটাসেটের মাধ্যমে প্রশিক্ষন প্রদান করা হয়েছিল।
২০২০ সালের ফেব্রুয়ারি মাসে মাইক্রোসফট, টুরিন ন্যাচারাল ল্যাঙ্গুয়েজ জেনারেশন (টি-এনএলজি) নামে একটি বৃহৎ ভাষা মডেল প্রকাশ করে যেটিকে তারা "বিশ্বের ইতিহাসে ১৭০ কোটি প্যারামিটার সমৃদ্ধ সবচেয়ে বড় ভাষা মডেল" হিসেবে দাবি করে। এটি স্বয়ংক্রিয় সংক্ষিপ্তকরণ ও প্রশ্ন-উত্তর প্রদানসহ বিভিন্ন কাজে অন্যান্য ভাষা মডেলসমূহের চেয়ে ভাল কাজ করতে পারে।
প্রশিক্ষণ এবং ক্ষমতা
28 মে, 2020-এ, OpenAI-এর 31 জন প্রকৌশলী এবং গবেষকদের একটি গ্রুপের একটি arXiv প্রিপ্রিন্ট GPT-3-এর বিকাশের বর্ণনা দিয়েছে, একটি তৃতীয় প্রজন্মের "অত্যাধুনিক ভাষা মডেল"। দলটি GPT-3-এর ক্ষমতা তার পূর্বসূরি, GPT-2-এর থেকে দুই অর্ডারের বেশি মাত্রায় বাড়িয়েছে, যা GPT-3কে এখন পর্যন্ত সবচেয়ে বড় নন-স্পার্স ল্যাঙ্গুয়েজ মডেল বানিয়েছে।   যেহেতু GPT-3 কাঠামোগতভাবে এর পূর্বসূরীদের মতো,  এর বৃহত্তর নির্ভুলতা এর বর্ধিত ক্ষমতা এবং বৃহত্তর সংখ্যক পরামিতির জন্য দায়ী। GPT-3 এর ক্ষমতা মাইক্রোসফ্টের টুরিং NLG এর চেয়ে দশগুণ বড়, যা সেই সময়ে পরিচিত পরবর্তী বৃহত্তম NLP মডেল।
Lambdalabs অনুমান করেছে প্রায় $4.6 মিলিয়ন মার্কিন ডলার এবং 355 বছর একটি একক GPU- তে GPT-3 প্রশিক্ষণের জন্য 2020, সমান্তরালভাবে আরও GPU ব্যবহার করে প্রকৃত প্রশিক্ষণের সময় কম।
GPT-3 এর জন্য ওয়েটেড প্রাক-প্রশিক্ষণ ডেটাসেটের ষাট শতাংশ 410 বিলিয়ন বাইট-পেয়ার-এনকোডেড টোকেন সমন্বিত কমন ক্রলের একটি ফিল্টার করা সংস্করণ থেকে আসে। অন্যান্য উত্স হল WebText2 থেকে 19 বিলিয়ন টোকেন যা মোট ওজনের 22% প্রতিনিধিত্ব করে, 8% প্রতিনিধিত্ব করে Books1 থেকে 12 বিলিয়ন টোকেন, 8% প্রতিনিধিত্ব করে Books2 থেকে 55 বিলিয়ন টোকেন এবং 3% প্রতিনিধিত্ব করে উইকিপিডিয়া থেকে 3 বিলিয়ন টোকেন।  GPT-3 শত শত বিলিয়ন শব্দের উপর প্রশিক্ষিত ছিল এবং এটি CSS, JSX, এবং Python এর মধ্যে কোডিং করতেও সক্ষম। যেহেতু GPT-3-এর প্রশিক্ষণের ডেটা সর্বাঙ্গীণ ছিল, তাই আলাদা ভাষার কাজের জন্য আরও প্রশিক্ষণের প্রয়োজন নেই। প্রশিক্ষণের ডেটা মাঝে মাঝে বিষাক্ত ভাষা ধারণ করে এবং GPT-3 মাঝে মাঝে বিষাক্ত ভাষা তৈরি করে তার প্রশিক্ষণের ডেটা নকল করার ফলে। ওয়াশিংটন বিশ্ববিদ্যালয়ের একটি সমীক্ষায় দেখা গেছে যে GPT-3 জিপিটি-2 এবং CTRL-এর অনুরূপ প্রাকৃতিক ভাষা প্রক্রিয়াকরণ মডেলের সাথে তুলনীয় বিষাক্ত স্তরে বিষাক্ত ভাষা তৈরি করেছে। OpenAI GPT-3 দ্বারা উত্পন্ন বিষাক্ত ভাষার পরিমাণ সীমিত করার জন্য বেশ কিছু কৌশল প্রয়োগ করেছে। ফলস্বরূপ, GPT-3 তার পূর্বসূরি মডেল, GPT-1-এর তুলনায় কম বিষাক্ত ভাষা তৈরি করেছে, যদিও এটি CTRL উইকির তুলনায় আরও প্রজন্ম এবং বিষাক্ত ভাষার উচ্চ বিষাক্ততা উভয়ই তৈরি করেছে, একটি ভাষা মডেল যা সম্পূর্ণরূপে উইকিপিডিয়া ডেটাতে প্রশিক্ষিত।
11 জুন, 2020-এ, OpenAI ঘোষণা করেছে যে ব্যবহারকারীরা তার ব্যবহারকারী-বান্ধব GPT-3 API-এ অ্যাক্সেসের জন্য অনুরোধ করতে পারে—একটি "মেশিন লার্নিং টুলসেট" — যাতে OpenAI-কে এই নতুন প্রযুক্তির "শক্তি ও সীমাগুলি অন্বেষণ করতে" সাহায্য করা যায়। আমন্ত্রণটি বর্ণনা করেছে যে কীভাবে এই API-এর একটি সাধারণ-উদ্দেশ্য "টেক্সট ইন, টেক্সট আউট" ইন্টারফেস ছিল যা সাধারণ একক ব্যবহারের পরিবর্তে প্রায় "যেকোন ইংরেজি ভাষার কাজ" সম্পূর্ণ করতে পারে। একজন ব্যবহারকারীর মতে, যাদের OpenAI GPT-3 API-এর একটি প্রাইভেট প্রারম্ভিক রিলিজ অ্যাক্সেস ছিল, GPT-3 শুধুমাত্র কয়েকটি সহজ প্রম্পট সহ "আশ্চর্যজনকভাবে সুসংগত পাঠ্য" লেখার ক্ষেত্রে "খুব ভালো" ছিল। একটি প্রাথমিক পরীক্ষায় 80টি মার্কিন বিষয়কে বিচার করতে বলা হয়েছিল যে ~200 শব্দের সংক্ষিপ্ত নিবন্ধগুলি মানুষ বা GPT-3 দ্বারা লেখা হয়েছে কিনা। অংশগ্রহণকারীরা 52% সময় সঠিকভাবে বিচার করেছে, এলোমেলো অনুমান করার চেয়ে সামান্য ভাল করছে।
18 নভেম্বর, 2021-এ, OpenAI ঘোষণা করেছে যে যথেষ্ট সুরক্ষা কার্যকর করা হয়েছে যে তার API-এ অ্যাক্সেস সীমাবদ্ধ থাকবে না। OpenAI ডেভেলপারদের একটি বিষয়বস্তু সংযম সরঞ্জাম প্রদান করেছে যা তাদেরকে OpenAI এর বিষয়বস্তু নীতি মেনে চলতে সাহায্য করে। 27 জানুয়ারী, 2022-এ, ওপেনএআই ঘোষণা করেছে যে তার নতুন GPT-3 ভাষার মডেলগুলি, সম্মিলিতভাবে InstructGPT নামে পরিচিত, এখন তাদের API- এ ব্যবহৃত ডিফল্ট ভাষা মডেল। OpenAI-এর মতে, InstructGPT এমন বিষয়বস্তু তৈরি করেছে যা ব্যবহারকারীর অভিপ্রায়ের সাথে আরও ভালভাবে সারিবদ্ধভাবে নির্দেশাবলী অনুসরণ করে, কম তৈরি করা তথ্য তৈরি করে এবং কিছুটা কম বিষাক্ত সামগ্রী তৈরি করে।
2022 সালের জুন মাসে, আলমিরা ওসমানোভিক থানস্ট্রোম লিখেছিলেন যে GPT-3 নিজেই একটি নিবন্ধের প্রাথমিক লেখক, যে তারা এটি প্রকাশের জন্য জমা দিয়েছিল, এবং এটির পর্যালোচনা শেষ হওয়ার অপেক্ষায় এটি পূর্ব-প্রকাশিত হয়েছিল।
GPT-3.5
15 মার্চ, 2022-এ, OpenAI তার API-এ GPT-3 এবং কোডেক্সের নতুন সংস্করণ "টেক্সট-ডেভিন্সি-002" এবং "কোড-ডেভিন্সি-002" নামে সম্পাদনা ও সন্নিবেশ করার ক্ষমতা সহ উপলব্ধ করেছে। এই মডেলগুলিকে পূর্ববর্তী সংস্করণগুলির তুলনায় আরও বেশি সক্ষম হিসাবে বর্ণনা করা হয়েছিল এবং জুন 2021 পর্যন্ত ডেটা সম্পর্কে প্রশিক্ষণ দেওয়া হয়েছিল 30 নভেম্বর, 2022-এ, OpenAI এই মডেলগুলিকে "GPT-3.5" সিরিজের অন্তর্গত হিসাবে উল্লেখ করা শুরু করে, এবং ChatGPT প্রকাশ করে, যেটি GPT-3.5 সিরিজের একটি মডেল থেকে সূক্ষ্ম সুর করা হয়েছিল।
সমালোচনা
GPT-3 এর নির্মাতা, OpenAI, প্রাথমিকভাবে 2015 সালে একটি অলাভজনক হিসাবে প্রতিষ্ঠিত হয়েছিল 2019 সালে, ওপেনএআই তার স্বাভাবিক ওপেন-সোর্স স্ট্যান্ডার্ডগুলি থেকে GPT-3-এর পূর্বসূরি মডেল প্রকাশ না করে, উদ্বেগ উদ্ধৃত করে যে মডেলটি ভুয়া খবর প্রচারের সুবিধা দিতে পারে। OpenAI অবশেষে GPT-2 এর একটি সংস্করণ প্রকাশ করেছে যা আসল মডেলের আকারের 8% ছিল। একই বছরে, OpenAI একটি লাভজনক কোম্পানিতে পুনর্গঠন করে। 2020 সালে, মাইক্রোসফ্ট ঘোষণা করেছিল যে OpenAI-তে মাল্টি-বিলিয়ন ডলার বিনিয়োগের পরে মাইক্রোসফ্টের পণ্য এবং পরিষেবাগুলির জন্য কোম্পানির কাছে GPT-3 এর একচেটিয়া লাইসেন্স রয়েছে। চুক্তিটি OpenAI-কে একটি পাবলিক-ফেসিং API অফার করার অনুমতি দেয় যাতে ব্যবহারকারীরা মডেলের আউটপুট পেতে GPT-3 তে পাঠ্য পাঠাতে পারে, কিন্তু শুধুমাত্র Microsoft-এর কাছে GPT-3 এর সোর্স কোড অ্যাক্সেস থাকবে।
GPT-3-এর মতো বড় ভাষার মডেলগুলি প্রশিক্ষণ এবং মডেলগুলি সংরক্ষণের পরিবেশগত প্রভাবের জন্য Google-এর কিছু AI নীতিশাস্ত্র গবেষকদের সমালোচনার মুখে পড়েছে, 2021 সালে Timnit Gebru এবং Emily M. Bender দ্বারা সহ-লেখক একটি গবেষণাপত্রে বিস্তারিত
ক্রমবর্ধমান  GPT-3 এবং অন্যান্য ভাষা জেনারেটরের উপর ভিত্তি করে স্বয়ংক্রিয় লেখার প্রযুক্তির ব্যবহার, একাডেমিক অখণ্ডতা সম্পর্কে উদ্বেগ উত্থাপন করেছে এবং কীভাবে বিশ্ববিদ্যালয় এবং স্কুলগুলি একাডেমিক অসদাচরণ যেমন চুরির মতো বিষয়গুলি নির্ধারণ করবে তা নির্ধারণ করবে।
OpenAI-এর GPT সিরিজটি 12 বছর ধরে 60 মিলিয়ন ডোমেন থেকে স্ক্র্যাপ করা কপিরাইটযুক্ত নিবন্ধ, ইন্টারনেট পোস্ট, ওয়েব পেজ এবং বইগুলির একটি সমষ্টি, কমন ক্রল ডেটাসেট থেকে ডেটা নিয়ে তৈরি করা হয়েছিল। TechCrunch রিপোর্ট করে যে এই প্রশিক্ষণের ডেটাতে BBC, The New York Times, Reddit, অনলাইন বইগুলির সম্পূর্ণ পাঠ্য এবং আরও অনেক কিছু থেকে কপিরাইটযুক্ত উপাদান রয়েছে৷ ইউনাইটেড স্টেটস পেটেন্ট অ্যান্ড ট্রেডমার্ক অফিস (ইউএসপিটিও) থেকে কৃত্রিম বুদ্ধিমত্তা উদ্ভাবনের জন্য বুদ্ধিবৃত্তিক সম্পত্তি সুরক্ষার উপর মন্তব্যের জন্য 2019 সালের একটি অনুরোধের প্রতিক্রিয়ায়, OpenAI যুক্তি দিয়েছিল যে "বর্তমান আইনের অধীনে, AI সিস্টেমের প্রশিক্ষণ [যেমন এর GPT মডেলগুলি] ন্যায্য ব্যবহার গঠন করে "কিন্তু এটি "বিন্দুতে মামলা আইনের অভাবের কারণে, ওপেনএআই এবং আমাদের মতো অন্যান্য এআই বিকাশকারীরা যথেষ্ট আইনি অনিশ্চয়তা এবং কমপ্লায়েন্স খরচের সম্মুখীন হচ্ছে।"
স্পেনে ইসলাম
ইবেরিয়ান উপদ্বীপে ইসলাম ছিল একটি প্রধান ধর্ম, যাউমাইয়াদের হিস্পেনিয়া বিজয়ের মাধ্যমে গড়ে উঠে। ১৬ শতকের মাঝামাঝি সময়ে আধুনিক স্প্যানিশ রাষ্ট্র প্রকাশ্যে ইসলামের উপর নিষেধাজ্ঞা আরোপ এবং ১৭ শতকের গোড়ার দিকে মরিস্কোসদের বহিষ্কারের মাধ্যমে এর বিলুপ্তি সাধন করা হয়, যারা প্রায় ৫০০,০০০ জনসংখ্যার একটি জাতিগত ও ধর্মীয় সংখ্যালঘু হিসেবে বসবাস করছিলো। যদিও মরিস্কোসদের একটি উল্লেখযোগ্য অংশ স্পেনে ফিরে আসে, অথবা তারা বহিষ্কার এড়াতে সক্ষম হয়, তবুও ১৯ শতকে এখানে ইসলামের অনুশীলন অস্পষ্ট দেখা যায়।
স্পেনের গৃহযুদ্ধের সময় (১৯৩৬-১৯৩৯) জাতীয়তাবাদীদের পক্ষে লড়াই করা মরক্কোর সামরিক বাহিনী একটি ভূমিকা পালন করে, যার মধ্যে একজন লেফটেন্যান্ট জেনারেল ছিলেন যার নাম মোহামেদ মেজিয়ান। তিনি ছিলেন জেনারেল ফ্রান্সিসকো ফ্রাঙ্কোর একজন ঘনিষ্ঠ বন্ধু, যিনি পরবর্তীতে সেউটা, গ্যালিসিয়ার ক্যাপ্টেন জেনারেল এবং তার যুদ্ধোত্তর জীবনে ক্যানারি দ্বীপপুঞ্জের গভর্নর হন।
১৯৮৫ সাল পর্যন্ত মরোক্কানদের স্পেনে প্রবেশের জন্য ভিসার প্রয়োজন ছিল না। যদিও স্পেনের ক্রমবর্ধমান অর্থনৈতিক উন্নয়ন এবং ইউরোপীয় ইউনিয়নে প্রবেশের কারণে এটি বাতিল হয়ে যায়। এরপরই কঠোর অভিবাসন নিয়ন্ত্রণ আরোপ করা হয়। ১৯৯০-এর দশকে স্পেনে অভিবাসনের জোয়ার দেখা যায়, মরোক্কানরা প্রচুর সংখ্যায় আসতে থাকে এবং স্পেনের প্রথম গুরুত্বপূর্ণ অর্থনৈতিক অভিবাসী সম্প্রদায়ে পরিণত হয়। ২০০০-এর দশকে, অভিবাসীরা অন্যান্য মুসলিম সংখ্যাগরিষ্ঠ দেশ থেকে (এবং ল্যাটিন আমেরিকা ও পূর্ব ইউরোপ থেকে) স্বল্প সংখ্যায় আসতে শুরু করে।
যদিও Centro de Investigaciones Sociológicas (CIS) এর ২০২২ সালের সরকারী হিসাবে ইঙ্গিত করা হয়েছে যে, স্পেনের জনসংখ্যার ২.৯% খ্রিস্টান ধর্ম ছাড়া অন্য ধর্মের অনুসারী, কিন্তু ইউনিয়ান অফ ইসলামিক কমিউনিটি অফ স্পেন (UCIDE) এর ২০২০ সালের একটি অনানুষ্ঠানিক পরিসংখ্যান অনুসারে, ২০১৯ সালে স্পেনের মুসলিম জনসংখ্যা মোট স্প্যানিশ জনসংখ্যার ৪.৪৫% প্রদর্শন করেছে, যার মধ্যে ৪২% স্প্যানিশ নাগরিক (যাদের বেশিরভাগই বিদেশী পরিবারের বংশোদ্ভূত) এবং ৩৮% মরক্কো এবং ২০% অন্যান্য জাতীয়তাসম্পন্ন।
ইতিহাস
বাম|থাম্ব|250x250পিক্সেল| [[কুরতুবা মসজিদ|কর্ডোবার গ্রেট মসজিদ। রিকনকুইস্তার পর প্রাক্তন মসজিদগুলির মধ্যে একটি গির্জায় পরিণত হয়েছিল।]]
বিজয়
হিস্পানিয়া হল সমগ্র ইবেরিয় উপদ্বীপকে দেওয়া ল্যাটিন নাম, এবং পশ্চিম রোমান সাম্রাজ্যের পতনের পর (৪৭৬), খ্রিস্টধর্ম গ্রহণকারী ভিসিগোথের টিউটনিক উপজাতি মুসলিম বিজয়ের আগ পর্যন্ত সমগ্র উপদ্বীপ শাসন করে। সে সময় তারা অন্য একটি টিউটনিক উপজাতি - ভ্যান্ডাল - কে বিতাড়িত করে এবং সুয়েভি উপজাতিদেরকে পরাজিত করে। প্রায়শই ঐতিহাসিক সূত্রে এটা বলা হয় যে, স্পেন ছিল প্রাচীন রোমান প্রদেশগুলির মধ্যে একটি, যেখানে ল্যাটিন ভাষা ও সংস্কৃতি গভীর শিকড় গেড়েছিল। রোমান সাম্রাজ্যের পতনের পর, ভিসিগোথরা সম্ভবত সবচেয়ে রোমানীকৃত টিউটনিক উপজাতিতে পরিণত হয়ে ঐতিহ্য অব্যাহত রাখে। ভিসিগোথিক শাসনের অধীনে স্পেনের স্থানীয় স্প্যানিয়ার্ড এবং নতুন শাসকদের মধ্যে (যারা রাজত্বের জন্য জার্মানি ধারণা অনুসরণ করত) যোগাযোগের অভাবের কারণে স্পেন চরম অস্থিরতাপূর্ণ হয়ে পড়ে। ভিসিগোথিক রাজাদের সমপর্যায়ের সম্ভ্রান্তদের মধ্যে প্রথম কাতারে হিসাবে বিবেচনা করা হত, এবং তারা যদি বিভিন্ন দলকে খুশি করতে না পারত, তবে তাদেরকে সহজেই উৎখাত করা হত।
৬ষ্ঠ শতাব্দীর শেষ থেকে ৮ম শতাব্দীর গোড়া পর্যন্ত বিদ্যমান রাজনৈতিক অস্থিরতার খবর শেষপর্যন্ত উত্তর আফ্রিকার উপকূলে বিদ্যমান ক্রমবর্ধমান ইসলামি সাম্রাজ্যের শাসকদের নজরে আসে। বেশ কয়েকটি ঐতিহাসিক সূত্রে জানা যায় যে, ন্যায়পরায়ণ ইসলামি খিলাফতের শাসকদের আসলে ভিসিগোথিক রাজ্য বিজয়ের লক্ষ্য ছিলো না, কিন্তু অঞ্চলটির রাজনৈতিক বিভাজন একটি সুযোগ তৈরি করে দেয়। মুসলিম জেনারেল তারিক ইবনে-জিয়াদের নেতৃত্বে একটি সেনাবাহিনী সুযোগটি সফলভাবে কাজে লাগায়। স্প্যানিশ রাজ্যের বাসিন্দাগণ, শেষ ভিসিগোথ রাজা, রডারিক কে বৈধ শাসক হিসাবে মানত না। তাছাড়া কিছু ভিসিগোথিক সম্ভ্রান্ত আধিকারিকগণ স্পেনে মুসলিম বিজয়ে সহায়তা করেছিলেন। একটি নাম প্রায়শই উল্লেখ করা হয়, যিনি তারিক ইবনে-জিয়াদকে দক্ষিণ স্পেন আক্রমণ করার জন্য আমন্ত্রণ জানিয়েছিলেন, তিনি হলেন সেউটার কাউন্ট, জুলিয়ান, কারণ তার মেয়েকে  রাজা রডারিক ধর্ষণ করেন। থাম্ব| ৭৫০ সালে [[উমাইয়া খিলাফত]] ৩০ এপ্রিল, ৭১১-সালে, মুসলিম জেনারেল তারিক ইবনে-জিয়াদ জিব্রাল্টারে অবতরণ করেন এবং অভিযান শেষে বেশিরভাগ ইবেরিয়ান উপদ্বীপ (উত্তর-পশ্চিমের ছোট এলাকা যেমন আস্তুরিয়াস এবং বাস্ক অঞ্চল বাদে) ইসলামী শাসনের অধীনে চলে আসে। এই অভিযানের টার্নিং পয়েন্ট ছিল গুয়াদালেতের যুদ্ধ, যেখানে শেষ ভিসিগোথিক রাজা রডারিক জেনারেল তারিক ইবনে-জিয়াদের কাছে পরাজিত হন। রডারিক ৭১১ সালে সিংহাসন ত্যাগ করেন এবং তারিক ইবনে-জিয়াদ তাকে মৃত্যুদণ্ড দেন। রডারিকের পরাজয়ের পর, আইবেরিয়ান উপদ্বীপের উপর ভিসিগোথের আধিপত্যের পাতা বন্ধ হয়ে যায়। ভিসিগোথ শাসিত অঞ্চল ও সেপ্টিমেনিয়া প্রদেশ (ফ্রান্সের একটি এলাকা যা পাইরেনিস থেকে প্রোভেন্সে যায়) আইবেরিয় উপদ্বীপের উত্তর উপকূল থেকে বিচ্ছিন্ন হয়ে পড়ে, এবং ভিসিগোথদের শাসনাধীন সমস্ত এলাকা ইসলামী শাসনের অধীনে চলে আসে। মুসলিম বাহিনী উত্তর-পূর্বে পাইরেনিস পর্বতমালা পেরিয়ে ফ্রান্সের দিকে যাওয়ার চেষ্টা করে, কিন্তু ৭৩২ সালে তুরের যুদ্ধে ফ্রাঙ্কিশ খ্রিস্টান চার্লস মার্টেলের কাছে পরাজিত হয়। বাম|থাম্ব| [[কর্দোবা খিলাফত|কর্ডোবা খেলাফত খ্রি. 1000]] আইবেরিয়ান উপদ্বীপে ইসলামি শাসন বিভিন্ন সময় ধরে স্থায়ী ছিল, যা ৭৮১ সাল থেকে ২৮ বছর পর্যন্ত একদম উত্তর-পশ্চিমে (গ্যালিসিয়া) পর্যন্ত বিস্তৃত ছিল, যে সব এলাকা দক্ষিণ-পূর্বে গ্রানাডা শহরকে ঘিরে ছিল। মুসলিম সাম্রাজ্য স্পেনের সমাজে লাইব্রেরি, স্কুল, পাবলিক বাথরুম, সাহিত্য, কবিতা এবং স্থাপত্যের মতো সুবিশাল অবদান যুক্ত করে। মূলত সকল ধর্মের মানুষের ঐক্যের মাধ্যমে এটি গড়ে উঠে। আন্দালুসে তিন প্রধান একেশ্বরবাদী ধর্মীয় ঐতিহ্যে পারস্পরিক আদানপ্রদান, বিশেষত মধ্যপ্রাচ্যে মুসলিম দর্শন এবং বিজ্ঞানের প্রস্ফুটনের কল্যাণে এই উন্নতি সাম্প্রতিককালে একটি বৃত্তিমূলক ধারণাকে প্রশ্নবিদ্ধ করেছে। লা কনভিভেনসিয়া নামে পরিচিত মুসলমান, ইহুদি ও খ্রিস্টানদের শান্তিপূর্ণ এই সহাবস্থানকে "বহুত্ববাদী" হিসাবে সংজ্ঞায়িত করা যেতে পারে। বিভিন্ন ধর্মের লোকেরা এই সময় সমাজ ও সংস্কৃতিতে অবদান রাখতে পারে। মুসলিম সাম্রাজ্যের শাসনের অধীনে এই সময় কোনো অমুসলিম জাতিগোষ্ঠীকে দাসত্বের বেড়ি পরানো হয়নি এবং তাদেরকে ইসলাম গ্রহণে বাধ্য করেনি। মুসলিম সাম্রাজ্যের অধীনে এত বড় সাফল্যের আরেকটি কারণ এই ছিল যে, জনসাধারণের জন্য প্রণয়নকৃত আইন ভিসিগোথদের বাস্তবায়িত আইন থেকে সম্পুর্ণ ভিন্ন ছিল।
তদুপরি, আইবেরিয়ান উপদ্বীপে সুফিবাদের উপস্থিতি বিশেষভাবে গুরুত্বপূর্ণ। কারণ সুফিবাদের "সর্বশ্রেষ্ঠ শায়খ" বা "শাইখে আকবর" নামে পরিচিত ইবনে আরাবি নিজেই স্পেনের মুরসিয়া থেকে আসেন। তাছাড়া বহু ইসলামি শ্রেষ্ঠ মনীষী যেমন ইমাম কুরতুবি স্পেনের কুরতুব তথা কর্ডোবাতে জন্মগ্রহন করেন। নকশবন্দী সূফী তরিকা স্পেনে ব্যাপকভাবে অনুসৃত সুফি অনুশাসন। থাম্ব| ১২ শতকে [[আলমোহাদ খিলাফত|আলমোহাদ খিলাফতের বিস্তার]] কনভিভেনসিয়ার বিষয়টি পণ্ডিতদের মধ্যে একটি অত্যন্ত উত্তপ্ত বিতর্কিত বিষয়। কেউ কেউ বিশ্বাস করেন যে, মুসলিম শাসনের অধীনে স্পেন ছিল নানাত্ববাদী। আর কেউ কেউ বিশ্বাস করে যে, অমুসলিমদের বসবাসের জন্য এটি ছিল খুবই কঠিন জায়গা। যারা বিশ্বাস করেন যে, মুসলিম শাসিত স্পেন ছিল নানাত্ববাদী, তারা কর্ডোবায় মিউজিয়াম অফ থ্রি কালচারের অডিও বর্ণনার দিকে ইঙ্গিত করে থাকেন, যেখানে অডিও বর্ণনায় বলা হয়েছে যে "প্রাচ্য যখন পশ্চিম থেকে আলাদা ছিল না, মুসলমানরাও তখন ইহুদি কিংবা খ্রিস্টানদের থেকে আলাদা ছিল না।" অন্য একজন পণ্ডিত যুক্তি দেখান যে "এটা এমন এক সাম্রাজ্যে পরিণত হয় যেখানে এমন ধার্মিক ইহুদি হওয়া সম্ভব হয়েছিল যে কিনা প্রাক-ইসলামি গাথা বা হোমোইরোটিক কাব্য পড়তে পারতেন কিংবা পেরিপেটেটিক ঐতিহ্যকে গুরুত্ব সহকারে নিতে পারতেন, কারণ ধার্মিক মুসলমানরা আরো বড় আকারে এসব করেতেন"। মুসলিম শাসক তৃতীয় আবদ-আল-রহমানের অধীনে মোজারাব-গণ সরাসরি কাজে অংশ নেন। মোযারাব একটি বিতর্কিত শব্দ যা সাধারণত মুসলিম শাসনের অধীনে বসবাস করা খ্রিস্টানদের বোঝাতে ব্যবহৃত হয়। শাসক তাদেরকে বিভিন্ন ক্ষমতাসম্পন্ন পদে বসান। তাছাড়া, ইহুদি এবং খ্রিস্টানরা কোনো প্রকার হয়রানি বা নিপীড়নের ভয় ছাড়াই তাদের ধর্ম পালন করতে পারত।” স্পেনের মুসলিম শাসকরা "কূটনীতি ও জনপ্রশাসন" এর জন্য ইহুদিদের উপর আস্থা রাখতেন। তারা বিভিন্ন বাণিজ্যিক পদে অভিষিক্ত ছিল এবং টলেডো এবং কর্ডোবার মতো শহরে গুরুত্বপূর্ণ ভূমিকা পালন করার সুযোগ পেতেন।
বিতর্কের অন্য পার্শ্বের পণ্ডিতগণ বিশ্বাস করেন যে, স্পেনের মুসলিম শাসন ইউটোপিয়ান সমাজের ধারেও আসতে পারে নি, যেখানে সমস্ত ধর্মের প্রতি শ্রদ্ধার সহিত আচরণ করা হত। প্রকৃতপক্ষে, "গণহত্যা ও একটি শহরতলি ধ্বংসের মাধ্যমে ৮০৫ ও ৮১৮ সালের কর্ডোবায় বিদ্রোহের জবাব দেওয়া হয়"। উপরন্তু, আন্দালুসিয়ার ইহুদি এবং খ্রিস্টানদের বাড়াবাড়ি ও ষড়যন্ত্র সম্পর্কে ১১ শতকের একটি আইনী পাঠ্যে তাদেরকে "শয়তানের দোসর" বলে অভিহিত করা হয় এবং তাদের উপর "বিশেষ কর" ও "পোষাক আইন" জারী করা হয়। অনেক খ্রিস্টান মৌলবাদী পণ্ডিত বিশ্বাস করেন যে, কনভিভেনসিয়ার এই প্রগাঢ় সৌম্য দৃষ্টিভঙ্গি মধ্যযুগীয় স্পেনে প্রাতিষ্ঠানিক মৌলবাদ - জোরপূর্বক ধর্মান্তর, নির্বাসন, নাগরিকত্বের নিম্ন মান, উচ্চতর কর এবং সহিংস ইহুদি ও মুসলিমদের রূপের উপর মুখোশ পরিয়ে দিয়েছে।" ধারণা করা হয় যে, শ্রেণীবৈষম্যও কনভিভেনশিয়াতে ভূমিকা রেখেছিল। প্রকৃতপক্ষে, "ইহুদি এবং খ্রিস্টান সমাজের অনেক নিম্নস্তরের মানুষ তাদের ইব্রাহিমী প্রতিপক্ষদের সাথে বিচ্ছিন্ন ও দ্বন্দ্বে লিপ্ত হয়ে যায়।" অন্যান্য পক্ষপাতদুষ্ট পণ্ডিতরা মনে করেন যে, মুসলিম শাসনের অধীনে সর্বত্রই খ্রিস্টান এবং ইহুদিদের দ্বিতীয় শ্রেণীর নাগরিক হিসাবে বিবেচনা করা হত। বিশেষ করে আলমোরাভিড এবং আলমোহাদের আগমনের পরে খ্রিস্টান এবং ইহুদিদেরকে খুব কমই সহ্য করা হয়েছিল এবং সিদ্ধান্তমূলকভাবে তাদের ধর্মকে "নিকৃষ্ট" ধর্ম হিসাবে বিবেচিত করা হয়।
নিয়ম
সময়ের সাথে সাথে উত্তর আফ্রিকার মতো বৈচিত্র্যময় স্থান,ইয়েমেন, সিরিয়া এবং ইরান থেকে মুসলিম অভিবাসীরা আইবেরিয়ান উপদ্বীপের অঞ্চলগুলিতে আক্রমণ করে। ইসলামী শাসকরা আইবেরিয়ান উপদ্বীপকে "আল-আন্দালুস" বলে অভিহিত করতেন।
(বিশেষ দ্রষ্টব্য: আলমোরাভিডস এবং আলমোহাদের দ্বারা বিভিন্ন তাইফা রাজ্যগুলিকে সংযুক্ত করার তারিখগুলি ভিন্ন)
গ্রানাডার মাদ্রাসাটি ১৩৪৯ সালে গ্রানাডার সুলতান নাসরি রাজবংশের সম্রাট প্রথম ইউসুফ প্রতিষ্ঠআ করেন এবং সেই সময়ের অনেক শ্রেষ্ঠ বিশিষ্ট পণ্ডিতের এখানে বসবাস ছিল।
রিকনকুইস্টা
থাম্ব| মুরিশ এবং খ্রিস্টান রিকনকুইস্তা যুদ্ধ, [[ক্যান্টিগাস ডি সান্তা মারিয়া থেকে নেওয়া]] খিলাফতের বিচ্ছিন্ন হওয়ার পর, খ্রিস্টান রিকনকুইস্টা র কারণে ইসলামী নিয়ন্ত্রণ ধীরে ধীরে ক্ষয়প্রাপ্ত হয়। রিকনকুইস্টার (পুনর্দখল) মাধ্যমে উত্তর স্পেনের ক্যাথলিক রাজ্যগুলি অবশেষে ইবেরিয়ান উপদ্বীপের মুসলিম রাজ্যগুলিকে পরাজিত ও জয় করতে সফল হয়। ১০৮৫ সালে ক্যাথলিক শক্তির অধীন প্রথম প্রধান শহরটি ছিল টলেডো, যা আলমোরাভিদের হস্তক্ষেপকে প্ররোচিত করেছিল। ১২১২ সালে লাস নাভাস দে টোলোসার যুদ্ধের পর, আল-আন্দালুসের বেশিরভাগ জমি ক্যাথলিক রাজ্যের নিয়ন্ত্রণে চলে যায়, একমাত্র ব্যতিক্রম ছিল গ্রানাডার নাসরি রাজবংশের আমিরাত। ১৪৮২ সালে গ্রানাডা আমিরাতের বিরুদ্ধে রিকনকুইস্টার গ্রানাডা যুদ্ধ (গুয়েরা ডি গ্রানাডা ) শুরু হয়। এটা ১৪৯২ সাল পর্যন্ত ছিল না যে গ্রানাডা শহর এবং আলহামব্রা এবং জেনারেলিফ প্রাসাদ সহ গ্রানাডার এমিরেট, আল-আন্দালুসের শেষ অবশিষ্ট মুসলিম অঞ্চল, গ্রানাডার যুদ্ধে ক্যাথলিক রাজতন্ত্রী (লস রেয়েস ক্যাটোলিকোস) বাহিনীর হাতে পড়ে। ক্যাস্টিলের রানী প্রথম ইসাবেলা এবং তার স্বামী আরাগনের রাজা দ্বিতীয় ফার্ডিনান্ড ছিল এর হুকুমরান।
রিকনকুয়িস্তার পর
বিজয়ের সাথে সাথে গ্রানাডার আমির দ্বাদশ মুহাম্মাদ গ্রানাডা চুক্তি স্বাক্ষর করেন। এতে নতুন স্প্যানিশ মুকুটধারীর মুসলিম প্রজাদের ব্যাপারে ধর্মীয় সহনশীলতার একটি বড় পরিমাপের শর্ত উল্লেখিত হয়। ফলে মুসলিমদেরকে তাদের নিজস্ব ভাষা, স্কুল, আইন এবং রীতিনীতি অব্যাহত রাখার অনুমতি দেওয়া হয়। কিন্তু রাজ আদেশের বিস্তারিত বিষয়টি মূলত স্থানীয় ক্যাথলিক কর্তৃপক্ষের উপর ছেড়ে দেওয়া হয়। ক্যাথলিকদের বিজয়ের পর গ্রানাডার প্রথম আর্চবিশপ হার্নান্দো ডি তালাভেরা মোটামুটি সহনশীল দৃষ্টিভঙ্গি নিয়েছিলেন, যদিও তা নামকা ওয়াস্তে ছিল।
যাইহোক, ১৪৯২ সালে আলহামব্রা ডিক্রির মাধ্যমে রাজতন্ত্রের স্বাধীনতার উলটপালট অবস্থা শুরু হয়। আর্চবিশপ তালাভেরার স্থলে অসহিষ্ণু ও রক্তখেকো কার্ডিনাল সিসনেরোস কে প্রতিস্থাপিত করা হলে এই অচলাবস্থা চলতে থাকে। সে অবিলম্বে ব্যাপকভাবে জোরপূর্বক ধর্মান্তরের জন্য একটি অভিযানের আয়োজন করে এবং প্রকাশ্যে হাজার হাজার আরবি বিজ্ঞানের পাণ্ডুলিপি পুড়িয়ে দেয়। বিশ্বাস ও চুক্তি লঙ্ঘনের কারণে ক্ষুব্ধ হয়ে, ১৪৯৯ সালে মুদেজাররা আল্পুজাররাসের প্রথম বিদ্রোহ দেখা দেয় এবং তা ব্যর্থ হয়। এর ফলে ফার্দিনান্দ এবং ইসাবেলাকে সহনশীলতার প্রতিশ্রুতি প্রত্যাহার করার কথা উঠে। একই বছর, গ্রানাডার মুসলিম নেতাদের অবশিষ্ট সমস্ত আরবী বই হস্তান্তর করার নির্দেশ দেওয়া হয়, যার বেশিরভাগ পুড়ে ফেলে। শুধুমাত্র চিকিৎসাবিষয়ক পান্ডুলিপিগুলিকে রক্ষা করা হয়; সেই পাণ্ডুলিপিগুলি এসকোরিয়াল লাইব্রেরিতে রয়েছে। ১৫০২ সালে ভ্যালেন্সিয়া থেকে শুরু করে, মুসলমানদের বাপ্তিস্ম অথবা নির্বাসনের প্রস্তাব দেওয়া হয়। নির্বাসনের বিকল্পটি বাস্তবে সম্ভব ছিল না কারণ একজনের পরিবারকে উপড়ে ফেলা এবং উত্তর আফ্রিকার মুসলিম ভূমিতে যাত্রা করা কঠিন ছিল। কারণ নিরাপদ যাতায়াতের জন্য কর্তৃপক্ষকে প্রয়োজনীয় ফি দেওয়ার সক্ষমতা সবার ছিল না। আর কর্তৃপক্ষেরও নির্বাসনে বাধা দেওয়ার প্রবণতা ছিল। বাম|থাম্ব| [[মুরস আরাগনের প্রথম জেমসের কাছ থেকে অনুমতি।]] তাই সংখ্যাগরিষ্ঠরা "খ্রিস্টান" হিসাবে পরিচিত হয়ে ধর্মান্তরিত হতে বাধ্য হয়। ধর্মান্তরিত অনেক মুসলমান (যাদের "মরিস্কোস" বলা হয়), যদিও বাহ্যিকভাবে ক্যাথলিক ছিলো, কিন্তু তারা ব্যক্তিগতভাবে ক্রিপ্টো-মুসলিম হিসাবে পুরানো বিশ্বাসকে মেনে চলত। ১৫০৪ সালে সমধার্মিকদের একটি আবেদনের জবাবে, উত্তর আফ্রিকার একজন ইসলামিক পন্ডিত আহমদ ইবনে আবি জুমাহ একটি ফতওয়া জারী করেন। একে "ওরান ফতোয়া " বলা হয়। এই ফতওয়ায় উল্লেখ করা হয় যে, মুসলমানরা বাহ্যিকভাবে খ্রিস্টান ধর্ম পালন করতে পারবে। সেইসাথে যদি তাদেরকে বাধ্য করা হয় কিংবা নিপীড়ন করা হয় তাহলে প্রাণ বাচানোর তাগিদে ওয়াইন পান, শুয়োরের মাংস এবং অন্যান্য নিষিদ্ধ জিনিস খেতে পারবে। এর অবশ্য একটি ভালো দিক ছিল যে, ওয়াইন বা শুয়োরের মাংস থেকে বিরত থাকার কারণে স্প্যানিশ ইনকুইজিশনে লোকেদের নিন্দা করা হতে পারত। থাম্ব| Vélez-Málaga, আন্দালুসিয়ার অস্ত্রের কোট গোপনে ইসলাম চর্চা ষোড়শ শতাব্দী পর্যন্ত অব্যাহত ছিল। ১৫৬৭ সালে, রাজা দ্বিতীয় ফিলিপ অবশেষে আরবি ভাষার ব্যবহারকে অবৈধ ঘোষণা করেন এবং ইসলাম ধর্ম, পোশাক এবং রীতিনীতি নিষিদ্ধ করেন। এই পদক্ষেপটি আল্পুজাররাসের দ্বিতীয় বিদ্রোহের দিকে প্ররোচিত করে, যার মধ্যে বর্বরতা ছিল। এক ঘটনায় দেখা যায়, অস্ট্রিয়ার ডন জন তার সমস্ত সৈন্যদেরকে দিয়ে সমগ্র মানুষকে হত্যা করার পর গ্রানাডার পূর্ব গ্যালেরা শহরটি ধ্বংস করে দেয়। স্পেন জুড়ে গ্রানাডার মরিস্কোসদের একীভূত করা হয় এবং ছড়িয়ে দেওয়া হয়। ১৬০৯ সালে অবশিষ্ট মুসলমান মরিস্কোসদের বহিষ্কারের জন্য ফিলিপ তৃতীয় 'বহিষ্কারনামা' জারি করে। আইনটি ভ্যালেন্সিয়ার পূর্বাঞ্চলে বিশেষভাবে কার্যকর করা হয়, কারণ সেখানে মুসলমানগণ জনসংখ্যার ৩৩% গঠণ করে এবং মুসলিম-অমুসলিমদের মাঝে জাতিগত উত্তেজনা বেড়ে যায়। ক্যাস্টিল রাজ্য এবং আন্দালুসিয়া থেকে মুসলমানদের সংশ্লিষ্ট বহিষ্কার আনুষ্ঠানিকভাবে সম্পন্ন হয় ১৬১৪ সালে। যদিও আধুনিক পণ্ডিতদের কাছে এর সাফল্য প্রশ্নবিদ্ধ। আরাগন এবং ভ্যালেন্সিয়ার কিংডম থেকে ভিন্ন, মরিস্কোস স্পেনের বাকি অংশের মরিস্কোরা আরাগন ও ভ্যালেন্সিয়া রাজ্য থেকে যথেষ্ট সংহত ছিল। তাদের মধ্যে উল্লেখযোগ্য সংখ্যক মুসলমান অ-মরিস্কো প্রতিবেশী এবং স্থানীয় কর্তৃপক্ষের সুরক্ষায় বহিষ্কার এড়াতে বা ফিরে আসতে সক্ষম হয়।
তা সত্ত্বেও, "মোরোস কর্টাডোস" নামে পরিচিত মরিশ ক্রীতদাস সম্প্রদায়গুলি স্পেনের বিভিন্ন অংশে বিদ্যমান ছিল, যাদের মধ্যে অনেকগুলি সম্প্রদায় ১৭৬৭ সালে মরক্কোর সাথে পারস্পরিক চুক্তির ফলে মুক্তি পায়। এসব ক্রীতদাসদের যদিও ব্যাপ্টাইযড করা হয়েছিল, তবুও তারা কষ্টেআষ্টে নিজেদের ধর্ম পালন করত। ১৭৯৯ সালে মরক্কোর সাথে রাজা দ্বিতীয় চুক্তি করেন। চুক্তি অনুযায়ী আনুষ্ঠানিকভাবে স্পেনে মরক্কানদেরকে তাদের ধর্ম পালনের অধিকারের নিশ্চয়তা দিবেন এবং বিনিময়ে স্প্যানিশ ক্যাথলিকদের মরক্কোতে একই অধিকার দেওয়া হবে বলে স্বাক্ষরিত হয়।
জনসংখ্যা এবং জাতিগত পটভূমি
১৯৭৮ সালের স্প্যানিশ সংবিধানের আর্টিকেল ১৬ তে উল্লেখ করা হয় যে, "কাউকে তার ধর্ম, বিশ্বাস বা মতাদর্শ সম্পর্কে বিবৃতি দিতে বাধ্য করা যাবে না ", যার অর্থ ধর্মীয় বিশ্বাসের সমস্ত তথ্যই আনুমানিক। ইউরোপীয় ইকোনোমিক কমিউনিটিতে স্পেনের প্রবেশ (১৯৮৬), অর্থনৈতিক প্রবৃদ্ধি এবং তৃতীয় দেশগুলিতে ইউরোপীয় সীমান্ত বন্ধ হওয়ায়, গত দুই দশকে অভিবাসন বৃদ্ধিতে মুসলিম সংখ্যাগরিষ্ঠ্যতা বৃদ্ধি পেয়েছে। Centro de Investigaciones sociológicas (CIS) এর সরকারী হিসাব বলছে যে, জনসংখ্যার ২.৯% বিভিন্ন ধর্মে বিশ্বাসী, যার মধ্যে প্রায় ২% মুসলমান। ডান|থাম্ব|250x250পিক্সেল| 2003 থেকে 2019 পর্যন্ত মোট এবং মুসলিম জনসংখ্যার বিবর্তন। উল্লেখ্য যে X-অক্ষটি 39 মিলিয়ন থেকে শুরু হয়, তাই এটি শুধুমাত্র জনসংখ্যার 1/6 ভাগ দেখায় তবে এতে সমস্ত মুসলিম অন্তর্ভুক্ত রয়েছে।
ইসলামী সংগঠনসমূহ
থাম্ব|410x410পিক্সেল| মানচিত্র প্রতি 10,000 মুসলিম বসবাসকারী ইসলাম ধর্মীয় সত্ত্বা বন্টন দেখাচ্ছে. 2019 সালে স্পেনের স্বায়ত্তশাসিত সম্প্রদায়গুলির মধ্যে
বিংশ শতাব্দীতে মুসলমান ও রাষ্ট্র
থাম্ব| ফ্রান্সিসকো ফ্রাঙ্কো 1939 সালে সান সেবাস্তিয়ানে পৌঁছান, মুরিশ গার্ড দ্বারা এসকর্ট
ধর্মীয় বৈচিত্র্যের আইনি কাঠামো
থাম্ব| উত্তর আফ্রিকার একটি স্প্যানিশ ছিটমহল মেলিলায় মসজিদ
সহযোগিতা চুক্তির বাস্তবায়ন
থাম্ব| [[মাদ্রিদ কেন্দ্রীয় মসজিদ]] থাম্ব|410x410পিক্সেল| স্পেনে মসজিদের সামাজিক বিরোধিতা 1985-2013
গ্যাবি লাস্কি
জীবনী
তিনি তেল আবিব বিশ্ববিদ্যালয়ের কলেজ অব ম্যানেজমেন্ট এবং নর্থওয়েস্টার্ন বিশ্ববিদ্যালয়ে পড়াশোনা করেছেন। তিনি ছাত্রী হিসেবে শুলামিত আলোনির প্রশংসা করেন এবং মেরেৎজের ছাত্র সংগঠনের প্রথম প্রধান হন।
তিনি তার প্রতিষ্ঠিত আইন সংস্থা "গ্যাবি লাস্কি অ্যান্ড অ্যাসোসিয়েটস" এর একজন অংশীদার, যা বাকস্বাধীনতা ও প্রতিবাদ করার অধিকারে বিশেষজ্ঞ। তিনি অনেক উচ্চ-স্তরের মামলা পরিচালনা করেছেন, যার মধ্যে রয়েছে বিবেকবান আপত্তিকারীরা বাধ্যতামূলক সামরিক পরিষেবার জন্য নিজেদের তালিকাভুক্ত করতে অস্বীকার করা, হুইসেল ব্লোয়ার, ও ইসরায়েলি নিরাপত্তা বাহিনী কর্তৃক গ্রেপ্তার ফিলিস্তিনি নাগরিক,  এবং তাদের কিছু মামলার যুক্তি ইসরায়েলের সুপ্রিম কোর্টের সামনে  উপস্থাপন করা। তিনি দখলবিরোধী সংগঠন অ্যানার্কিস্টস এগেইনস্ট দ্য ওয়াল, ইজরায়েল বিডিএস বিরোধী আইনের বিরুদ্ধে আইনি লড়াইয়ে গুশ শালোম গোষ্ঠী, মহিলা সংগঠন ম্যাকসোম ওয়াচ (বা চেকপয়েন্ট ওয়াচ, ফিলিস্তিনি নাগরিকদের চলাচল নিয়ন্ত্রণকারী ইসরায়েলি চেকপয়েন্টগুলি পর্যবেক্ষণ করে), মানবাধিকার সংগঠন বি'সলেম, একজন আরব কবি ইসরায়েল কর্তৃক অভিযুক্ত ও ফেসবুকে একটি কবিতা প্রকাশের জন্য কারাবন্দী দারিন তাতুরের রাজনৈতিক কর্মীদের প্রতিনিধিত্ব করেছিলেন। সেইসাথে ইসরায়েল কর্তৃক কারাগারে বন্দি কিশোর বয়সী ফিলিস্তিনি কর্মী  আহেদ তামিমি - এক সশস্ত্র সৈনিককে তার আঙ্গিনায় প্রবেশ করান। লাস্কি প্রতিবাদ ও সামাজিক পরিবর্তন সংস্থার আইনি উপদেষ্টা, যার মধ্যে রয়েছে পাবলিক কমিটি এগ্রেস্ট টর্চার ইন ইসরায়েল ও ব্রেকিং দ্য সাইলেন্স, এবং পূর্বে ইসরায়েলি বার অ্যাসোসিয়েশনের মানবাধিকার আইন কমিটির চেয়ারম্যান ছিলেন।
উসমানীয়–হাবসবুর্গ যুদ্ধ
উসমানীয়-হাবসবার্গ যুদ্ধসমূহ ১৬শ থেকে ১৮শ শতাব্দীর মধ্যে উসমানীয় সাম্রাজ্য এবং হ্যাবসবার্গ রাজতন্ত্রের মধ্যে সংঘটিত হয়েছিল। কখনও হাঙ্গেরি রাজ্য, কখনো পোলিশ-লিথুয়ানিয়ান কমনওয়েলথ এবং কখনও হ্যাবসবার্গ স্পেন দের সাথে হয়। হাঙ্গেরিতে স্থল অভিযানের কারণে উসমানীয়দের আধিপত্য ছিল, যার মধ্যে রয়েছে ট্রান্সিলভানিয়া (বর্তমান রোমানিয়া) এবং ভোজভোডিনা (বর্তমান সার্বিয়া), ক্রোয়েশিয়া এবং মধ্য সার্বিয়া ।
মির্জা সাহিবা
মির্জা সাহিবা (পাঞ্জাবী: ਮਿਰਜ਼ਾ ਸਾਹਿਬਾਂ, مرزا صاحباں, 'mirzā sāhibāṁ') হচ্ছে পাঞ্জাবের পাঁচটি জনপ্রিয় বিয়োগান্ত উপন্যাসের মধ্যে একটি। বাকি চারটি হল হীর রাঞ্জা, সোনি মহিওয়াল, শাসি পুন্নুহ ও লায়লী-মজনু। এছাড়া পাঞ্জাবে আরও পাঁচটি জনপ্রিয় লোককাহিনী রয়েছে, সেগুলো হল মোমাল রানো, উমর মারভী, লীলা চনেসার, নূরী জাম তামাচি, ধজ, এবং রোর কুমার। উল্লেখিত পাঁচটি উপন্যাস এবং সোরথ রাই দিয়াচ মূলত সিন্ধে র, এবং সোহনি মহিওয়াল এবং সাসি পুন্নুহকে সাধারণত শাহ আবদুল লতিফ ভিত্তাইয়ের সাত রানী (সিন্ধি: ست صورميون) নামে পরিচিত।